**KRAPINSKO-ZAGORSKA ŽUPANIJA**

**UPRAVNI ODJEL ZA OBRZOVANJE,**

**KULTURU, ŠPORT I TEHNIČKU KULTURU**

**OBAVIJEST RODITELJIMA**

**DJECE KOJA SU ROĐENA OD 1. TRAVNJA 2017. DO 31. OŽUJKA 2018.**

**O RASPOREDU UTVRĐIVANJA PSIHOFIZIČKOG STANJA DJECE**

**RADI UPISA U PRVI RAZRED OBVEZNOG OSNOVNOG OBRAZOVANJA**

**Na LIJEČNIČKI PREGLED potrebno JE donijeti:**

- zdravstvenu iskaznicu djeteta,

- dosadašnju medicinsku dokumentaciju o bolesti djeteta,

- cijepnu knjižicu djeteta ili ispis-podatke o cijepljenju od nadležnog liječnika,

- potvrdu stomatologa o pregledu zubiju djeteta,

- ispunjeni upitnik za roditelje,

- laboratorijski nalaz krvi (nalaz hemoglobina i ukupnog kolesterola - vađenje krvi iz vene) i nalaz urina test trakom (NOVI NALAZ!).

Laboratorijske pretrage provodi medicinsko-biokemijski laboratorij prema sjedištu ordinacije izabranog liječnika djeteta (sa sobom ponijeti samo zdravstvenu iskaznicu djeteta jer će uputnice pravovremeno biti poslane u sustav nadležnog laboratorija).

**POSTUPAK UPISA**

22. veljače 2024. godine u Nacionalnom informacijskom sustavu za upise u osnovne škole otvaraju se prijave za redovan upis u 1. razred osnovne škole. Roditelji će preko poveznice <https://osnovne.e-upisi.hr/> moći podnijeti prijavu za upis svoga djeteta u 1. razred osnovne škole, sve do 31. ožujka 2024. godine.

U sustavu će roditeljima biti vidljivi opći podaci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete, produženi boravak i sl. Također, ako imaju razloga za to, roditelji će prilikom podnošenja prijave moći izraziti želju za upis u drugu školu od one kojoj dijete pripada prema upisnom području.

Napominjemo, prijave za upis djece s utvrđenim teškoćama su otvorene već ranije, od 1. veljače 2024. godine do 31. ožujka 2024. godine.

Uz prijavu za redovne upise u 1. razred osnovne škole od 22. veljače 2024. godine do 31. ožujka 2024. godine, roditelji će moći podnijeti i zahtjev za prijevremeni upis u 1. razred osnovne škole kao i za privremeno oslobađanje od upisa u 1. razred osnovne škole.

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal moraju se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

Za sve ostale informacije potrebno je pratiti mrežne stranice Krapinsko – zagorske županije i škole kojoj dijete pripada prema upisnom području.